માનવામાં આવે છે કે મહિલાઓ નાજુક, નમણી અને નબળી હોવાને કારણે આક્રમક નથી હોતી, પણ આ માન્યતાને ખોટી હોવાનું વૈજ્ઞાનિક બર્નેટ અને પત્રકાર રિવરે સંયુક્ત રીતે સંશોધન કરીને પુરવાર કર્યું છે. જોકે તે છતાંય સ્ત્રીઓ વધુ પ્રમાણમાં જખ્મી થાય છે કે મૃત્યુ પામે છે તે પણ એટલું જ સાચું છે. સમય બદલાવાની સાથે મહિલાઓ ઘરની બહાર નીકળતી થઇ છે. પુરુષો જ રમતાં હોય એવી ક્રિકેટ, ફૂટબોલ, બોડી બિલ્ડિંગ અને કુસ્તી જેવી રમતોમાં ભાગ લેતી થઇ છે.